Forcat e Mbrojtjes të Gjeorgjisë

Forcat e Mbrojtjes së Gjeorgjisë (Gjeorgjisht: sakartvelos tavdatsvis dzalebi), ose Forcat e Mbrojtjes Gjeorgjiane (GDF), janë forcat e kombinuara ushtarake të Gjeorgjisë, të ngarkuara me mbrojtjen e pavarësisë, sovranitetit dhe integritetit territorial të vendit. Ato përbëhen nga Forca Tokësore, Forca Ajrore, Garda Kombëtare dhe Forcat e Operacioneve Speciale. Forcat e Mbrojtjes janë nën udhëheqjen e përgjithshme të Ministrit të Mbrojtjes së Gjeorgjisë dhe drejtohen drejtpërdrejt nga Shefi i Forcave të Mbrojtjes.

Ushtria e parë e rregullt u krijua në Republikën e parë Gjeorgjiane në vitin 1918 dhe ekzistonte deri pas përmbysjes së republikës nga forcat pushtuese ruse sovjetike në vitin 1921. Ushtria moderne gjeorgjiane u themelua në përputhje me dekretin e qeverisë të 24 prillit 1991. 30 prill , dita kur rekrutët e parë u thirrën në shërbimin ushtarak në vitin 1991, është festuar si dita e forcave ushtarake gjeorgjiane.

Ushtria gjeorgjiane ka luftuar në luftën civile dhe konfliktet separatiste në vitet 1990 dhe në luftën ruso-gjeorgjiane të vitit 2008, si dhe në misione të mëdha ushtarake ndërkombëtare si në Irak dhe Afganistan. Gjeorgjia ishte një nga republikat e para ish-sovjetike që iu bashkua programit të NATO-s Partneriteti për Paqe në 1994 dhe Planit të Veprimit të Partneritetit Individual (IPAP) në 2004 dhe ka kërkuar të sjellë ushtrinë e saj në përputhje me standardet e NATO-s.

 Shiko edhe 

 Gjeorgjia

 Referime 

Kategoria:Forca të armatosura
Kategoria:Gjeorgji